Delfínovité

Delfínovité (neformálne: delfíny; zastarano: pľúskavice, pľuskavice, pluskavice, plieskavice; lat. Delphinidae) sú čeľaď bezkosticovcov. Väčšina rodov z tejto čeľade (pozri nižšie) sa po slovensky volá delfín.

Charakteristika
Sú to veľké morské živočíchy prispôsobené trvalému životu vo vode; ich telo anatomicky pripomína ryby. Sú dravé. Majú veľký, dobre vyvinutý mozog. Živia sa rybami. Veľa druhov je na pokraji vyhynutia. V antickom Grécku bol delfín posvätným zvieraťom. V antickom umení bol delfín zobrazovaný ako atribút Poseidona.

Systematika

Rozsah taxónu
Súčasný najčastejší rozsah taxónu je uvedený nižšie v kapitole Zjednodušená systematika. V tejto kapitole ho pracovne označíme ako "delfínovité A".

Staršie sa v literatúre vyskytujú najmä takéto odchylné (teda voči delfínovitým A užšie či širšie) vymedzenia čeľade delfínovité: 
delfínovité A okrem rodov Steno, Sotalia a Sousa (tieto rody potom tvoria samostatnú čeľaď Stenidae) 
delfínovité A okrem rodov Globicephala, Feresa, Orcinus, Peponocephala a Pseudorca (tieto rody potom tvoria samostatnú čeľaď Globicephalidae)
delfínovité A okrem rodov Globicephala, Feresa, Orcinus, Peponocephala, Pseudorca , Orcealla a Grampus (tieto rody potom tvoria samostatné čeľade Globicephalidae [rody rovnaké ako vyššie], Orcaellidae [=len rod Orcealla] a Grampidae [=Globidelphinidae; =len rod Grampus])
delfínovité A okrem rodu Orcealla (tento rod je potom zaradený ako jeden z rodov čeľade narvalovité)
delfínovité A okrem rodov Steno (prípadne aj rodov Sousa a Sotalia), Globicephala, Feresa, Orcinus, Peponocephala a Pseudorca a rodu Orcealla (tieto rody potom tvoria samostatné čeľade Stenidae [=rody Steno a prípadne Sousa a Sotalia], Globicephalidae [rody rovnaké ako vyššie] a Orcaellidae [=len rod Orcaella])
delfínovité A plus to, čo je v iných systémoch čeľaď sviňuchovité, ale okrem rodov Globicephala, Grampus a Orcinus (tieto rody potom tvoria samostatné čeľade Globiocephalidae [=Globicephalidae; =rody Globicephala a Grampus] a Orcadae [=len rod Orcinus]) 
delfínovité A plus to, čo je v iných systémoch čeľaď sviňuchovité
delfínovité A plus to, čo je v iných systémoch čeľaď sviňuchovité, čeľaď Pontoporiidae a čeľaď narvalovité a prípadne aj čeľaď vorvaňovcovité
delfínovité A plus to, čo je v iných systémoch čeľaď sviňuchovité, čeľaď delfínovcovité (Platanistidae) širšom zmysle (=delfínovcovité v užšom zmysle +Iniidae + Lipotidae + Pontoporiidae), rod bieluha, niekedy aj rod narval (a teda celé narvalovité) a niekedy aj čeľaď vorvaňovcovité - inými slovami: (ak odhliadneme od vyhynutých taxónov) patria sem všetky bezkosticovce okrem vorvaňovitých a prípadne aj vorvaňovcovitých a narvala
všetky bezkosticovce

Zjednodušená systematika 
Delfínovité:
 Rod: Steno - delfín
 delfín drsnozubý (Steno bradanensis)
 Rod: Sousa - delfín
 delfín kamerunský / delfín atlantický (Sousa teuszii)
 delfín čínsky / delfín indopacifický (Sousa chinensis)
 Rod: Sotalia - delfín
 delfín amazonský / delfín tucuxi / delfín guayanský (Sotalia fluviatilis)
 Rod: Lagenodelphis - delfín
 delfín saravacký (Lagenodelphis hosei)
 Rod: Lagenorhynchus - delfín
 delfín bielonosý (Lagenorhynchus albirostris)
 (Lagenorhynchus harmatuki Whitmore & Kaltenbach, 2008)
 Rod: Lagenorhynchus/novšie Leucopleurus - delfín
 delfín bieloboký (Lagenorhynchus acutus / Leucopleurus acutus/ Lagenorhynchus leucopleurus)
 Rod: Lagenorhynchus/novšie Sagmatias - delfín
 delfín pacifický / delfín plochočelý (Lagenorhynchus/Sagmatias obliquidens)
 delfín dymový / delfín tmavý (Lagenorhynchus/Sagmatias obscurus)
 delfín pestrý (Lagenorhynchus/Sagmatias cruciger)
 delfín patagónsky / delfín čiernolíci / delfín južný (Lagenorhynchus/Sagmatias australis)
 Rod: Stenella - delfín
 delfín pásavý (Stenella coeruleoalba)
 delfín uzdičkový / delfín pantropický / delfín štíhlonosý / delfín malajský (Stenella attenuata)
 delfín atlantický / delfín Grayov (Stenella clymene)
 delfín dlhonosý (Stenella longirostris)
 delfín kapverdský / delfín štíhlonosý / delfín škvrnitý (Stenella frontalis/plagiodon)
 Rod: Delphinus - delfín
 delfín obyčajný / delfín vytrvalý (Delphinus delphis)
 Rod: Tursiops - delfín
 delfín skákavý (Tursiops truncatus)
 Rod: Lissodelphis - delfín
 delfín severný (Lissodelphis borealis/Lagenorhynchus thicolea)
 delfín južný / delfín Peronov (Lissodelphis peronii)
 Rod: Cephalorhynchus - delfín
 delfín strakatý / delfín Commersonov (Cephalorhynchus commersonii)
 delfín kapský / delfín Haevisideov (Cephalorhynchus heavisidii)
 delfín čierny / delfín bielobruchý / delfín čilský (Cephalorhynchus eutropia)
 delfín novozélandský / delfín Hectorov (Cephalorhynchus hectori)
 Rod: Grampus - delfín
 delfín sivý (Grampus griseus)
 Rod: Peponocephala - kosatkovec
 kosatkovec elektra (Peponocephala electra/staršie Lagenorhynchus fusiformis/Electra fusiformis)
 Rod: Feresa - kosatkovec / fereza
 kosatkovec malý (Feresa attenuata)
 Rod: Orcaella - kosatkovec / delfín
 kosatkovec iravadský / delfín krátkonosý / delfín tuponosý (Orcaella brevirostris)
 Rod: Pseudorca - kosatkovec / delfín
 kosatkovec čierny / delfín čierny (Pseudorca crassidens)
 Rod: Orcinus - kosatka
 kosatka dravá (Orcinus orca)
 Rod: Globicephala - grinda / delfín
 grinda dlhoplutvá / grinda guľatohlavá / delfín dlhoplutvý / delfín guľatohlavý (Globicephala melas/melaena)
 grinda krátkoplutvá / delfín krátkoplutvý / delfín Sieboldov (Globicephala macrorhynchus)

Zdroje